• ט"ו בשבט הוא ראש השנה לאילן. למעשה היום הקביעות של ראש השנה היא לעניין מעשה, לדוגמא – אם יש אתרוג שנלקט לפני ט"ו בשבט ואתרוג שנלקט לאחר ט"ו בשבט – אינו יכול לעשר מאחד על השני.
• צריך שילמד היטב את דיני התרומות ומעשרות וטוב שיהיה לו כהן ולוי קבועים שייתן להם מראש את סכום התרומוןת ומעשרות, וכן שיהיה לו עני קבוע שייתן לו כסף תמורת התרומות ומעשרות שעושה במשך השנה. ומי שגר בתוך חומות העיר העתיקה צריך להיזהר מעניין מעשר שני כיוון שצריך לאכול אותו בטהרה ומכיוון שכיום הדבר אינו אפשרי צריך לשפוך עליהם מים ולגעת בהם לפני אכילתם.
• בדרך כלל שאדם מברך לעצמו אך מכוון להוציא את האחר ידי חובה וגם האחר מתכוון לצאת – הוא יוצא ידי חובה. אמנם בברכות הנהנין טוב שכל אחד יברך לעצמו ולא יצא ידי חובה מאחר כדי שיזכה בעצמנו בברכה. דין זה הוא גם בברכת שהחיינו על פירות וכדו'.
• בקידוש בשבת כשרוצה לצאת ידי חובת קידוש היום צריך שיהיה במקום סעודה, ולכן אם נמצא בבית הכנסת וכדומה- צריך לאכול לכתחילה כזית מיני מזונות כדי שייחשב שאוכל במקום סעודה.